जवाहिरी के बाकी हैं गिने चुने दिन : अमेरिकी विशेषज्ञ  
अमेरिकी विशेषज्ञों का कहना है कि वांछित आतंकवादी और अल कायदा प्रमुख अयमान अल जवाहिरी संभवत: पाकिस्तान में है और उसके गिने चुने दिन बचे हैं।
अमेरिकी विशेषज्ञों का कहना है कि वांछित आतंकवादी और अल कायदा प्रमुख अयमान अल जवाहिरी संभवत: पाकिस्तान में है और उसके गिने चुने दिन बचे हैं।  पाकिस्तान में मई में एक अमेरिकी हमले में ओसामा बिन लादेन के मारे जाने के बाद जवाहिरी ने आतंकी संगठन की बागडोर संभाली।  विशेषज्ञों का कहना है कि इस्लामी आतंकी संगठन के सह संस्थापक की मौत अल कायदा के लिए बड़ा झटका होगी जिसकी अमेरिका शिद्दत से तलाश कर रहा है।  पाकिस्तान में सीआईए के एजेंट रहे और लीडरलेस जिहाद के लेखक मार्क सेजमैन ने कहा, उसपर कभी भी दिन या रात में मिसाइल गिर सकती है।   उन्होंने कहा, अगर वह एक जगह बहुत दिन तक टिका रहता है तो वह पकड़ में आ जाएगा लेकिन अगर वह हलचल करता है तब यह उसके लिए और भी बुरा होगा और उसका पकड़ में आना आसान हो जाएगा।